സൗദിയെ ചൊറിഞ്ഞു ലബനാന് പൗരന്മാര്ക്ക് വിസ നല്കുന്നത് നിര്ത്തിവെച്ചു കുവൈത്ത് കുവൈത്ത് സിറ്റി: ലബനീസ് പൗരന്മാര്ക്ക് എല്ലാ തരത്തിലുമുള്ള വിസ അനുവദിക്കുന്നത് കുവൈത്ത് ആഭ്യന്തര മന്ത്രാലയം നിര്ത്തിവെച്ചു. സൗദിക്കെതിരെ ലബനാന് മന്ത്രിയുടെ പരാമര്ശത്തെ തുടര്ന്ന് ഉടലെടുത്ത പ്രശ്നങ്ങളാണ് കടുത്ത നടപടികളിലേക്ക് നീങ്ങിയത്. നിലവില് കുവൈത്തില് നിയമാനുസൃതം താമസിക്കുന്നവര്ക്ക് തല്ക്കാലം ഭീഷണിയില്ല. അവര്ക്ക് സ്വന്തം രാജ്യത്ത് പോയിവരാന് അനുമതിയുണ്ടാകും. കുടുംബ, വിനോദസഞ്ചാര, വാണിജ്യ സന്ദര്ശക വിസകള്ക്ക് അടക്കം വിലക്ക് ബാധകമാണ്. പുതിയ തൊഴില് വിസയും അനുവദിക്കില്ല. കുവൈത്തിലെ ലബനാന് പ്രതിനിധിയോട് 48 മണിക്കൂറിനുള്ളില് രാജ്യം വിടാന് ഒക്ടോബര് 30ന് നിര്ദേശം നല്കിയിരുന്നു. ലബനാനിലെ കുവൈത്ത് അംബാസഡറെ കൂടിയാലോചനകള്ക്കായി വിദേശകാര്യമന്ത്രാലയം തിരിച്ചുവിളിക്കുകയും ചെയ്തു. സൗദിയെയും യു.എ.ഇയെയും കുറിച്ച് ലബനാന് ഇന്ഫര്മേഷന് മന്ത്രി നടത്തിയ പരാമര്ശങ്ങളെ അപലപിക്കുന്നതില് ലബനാന് ഭരണകൂടത്തിന്റെ ഭാഗത്തുനിന്നുണ്ടായ വീഴ്ച ചൂണ്ടിക്കാട്ടിയായിരുന്നു കുവൈത്തിന്റെ നടപടി. രണ്ടു സഹോദര രാജ്യങ്ങള്ക്കും എതിരെയുള്ള ആരോപണങ്ങള് യാഥാര്ഥ്യങ്ങള്ക്ക് വിരുദ്ധമാണ്. പ്രസ്താവന യമനിലെ നിയമാനുസൃത സര്ക്കാറിനെ പിന്തുണക്കുന്നതില് സൗദിയുടെയും യു.എ.ഇയുടെയും അറബ് സഖ്യത്തിന്റെയും നിര്ണായക പങ്കിനെ വിസ്മരിച്ചുള്ളതാണെന്നും വിദേശകാര്യമന്ത്രാലയം വ്യക്തമാക്കി. സഹോദര രാജ്യമായ സൗദിക്കെതിരായ പരാമര്ശത്തെ അതിഗൗരവമായാണ് കുവൈത്ത് കാണുന്നത്. കുവൈത്തിലേക്കും മറ്റു ജി.സി.സി രാജ്യങ്ങളിലേക്കും വര്ധിച്ചുവരുന്ന മയക്കുമരുന്ന് കടത്ത് തടയാന് ആവശ്യമായ നടപടികള് സ്വീകരിക്കുന്നതില് ലബനാന് സര്ക്കാര് പരാജയപ്പെട്ടതായും കുവൈത്ത് വിദേശകാര്യ മന്ത്രാലയം കുറ്റപ്പെടുത്തി.